Diari Oficial de la Generalitat Valenciana


Sumari del DOGV 3756, del 24-05-2000 (2000/4064)

ACORD de 6 de maig de 2000, de la Comissió Gestora del Col·legi Oficial de Fisioterapeutes de la Comunitat Valenciana, pel qual s'aproven els estatuts provisionals del Col·legi Oficial de Fisioterapeutes de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3756

Data del DOGV
:   24-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/4064


Organisme emissor
:   Col·legi Oficial de Fisioterapeutes de la Comunitat Valenciana

Tipus de document
:   Acord

ACORD de 6 de maig de 2000, de la Comissió Gestora del Col·legi Oficial de Fisioterapeutes de la Comunitat Valenciana, pel qual s'aproven els estatuts provisionals del Col·legi Oficial de Fisioterapeutes de la Comunitat Valenciana. [2000/M4064]
  
Segons la Llei 1/2000,de 30 de març, de la Generalitat Valenciana, de Creació del Col·legi Oficial de Fisioterapeutes de la Comunitat Valenciana.
  
TITOL I
  
Disposicions generals
  
Article 1
  
Fins que siga efectiva l'elecció de la Junta de Govern, la Comissió Gestora es manté com a junta en funcions, autoritzada per a culminar la fase constituent, segons els preceptes dels estatuts i la interpretació que dicte el seu millor criteri, en relació als preceptes d'aplicació.
  
Article 2
  
La Junta Electoral per ser la primera vegada haurà d'estar formada pels membres de la Comissió Gestora i dos fisioterapeutes elegits entre els presents el dia de les eleccions.
  
Article 3
  
La Comissió Gestora del Col·legi Oficial de Fisioterapeutes de la Comunitat Valenciana, serà l'encarregada de convocar la data de les primeres eleccions a la Junta de Govern del col·legi oficial, de la següent forma:
  
A) Convocant amb 15 dies d'antelació una assemblea per a aquest fi després de la publicació dels estatuts provisionals en el Diari Oficial de la Generalitat Valenciana.
  
B) Dia, hora i lloc.
  
C) Temps de presentació de les candidatures. Una hora abans de començar les votacions.
  
D) S'establirà un horari per a les votacions; acabades aquestes els membres de la Junta Electoral realitzaran el recompte dels vots.
  
Article 4
  
Les candidatures es presentaran a la mesa de la Comissió Gestora en sobre tancat i amb l'acreditació que els candidats són fisioterapeutes. Estaran formades pel degà o la degana, vicedegà o vicedegana, secretari o secretària, tresorer o tresorera, cinc vocals i delegats provincials.
  
Les candidatures a les primeres eleccions de la junta no han d'acreditar l'antiguitat dels candidats ni és necessari que es presenten avalades. No és tampoc necessària l'antelació en la publicitat del cens.
  
Article 5
  
Per ser aquestes les primeres eleccions a la Junta de Govern, no existirà el vot per correu per no existir cens de fisioterapeutes.
  
Article 6
  
Tindrà dret a votar qui acredite la seua condició de fisioterapeuta i estiga present el dia elegit per a celebrar les elecciones, o siga, el dia de l'assemblea.
  
Article 7
  
La Comissió Gestora pot presentar-se com a una candidatura a les eleccions completa o ampliada.
  
Article 8
  
La Junta de Govern resultant de les primeres eleccions té una vigència de dos anys i prendrà possessió el dia següent de la seua publicació en Diari Oficial de la Generalitat Valenciana, i deixarà d'actuar la Comissió Gestora
  
TITOL II
  
De la col·ligació
  
Article 9
  
En les primeres eleccions no existirà cens de col·legiats, per no existir encara col·legi oficial, tan sols la Comissió Gestora i per això les quotes es pagaran a partir de la creació de la primera Junta de Govern del Col·legi Oficial de Fisioterapeutes.
  
Article 10
  
Les quotes seran les aprovades en l'assemblea constituent, amb la votació lliure i dels presents en aquesta.
  
Article 11
  
L'adreça provisional de la seu del col·legi oficial, a partir de l'1 de juny de 2000, serà al carrer de Vte. Rodríguez , 2, baix , 46514 Ontinyent. Telèfon 63 041 43 76, fax 96 291 04 99 i mòbil 120 736 088
  
Ontinyent, 6 de maig de 2000.- El president de la Comissió Gestora del Col·legi Oficial de Fisioterapeutes de la Comunitat Valenciana: Juan López Boluda.
  
Comissió Gestora del Col·legi Oficial de
  
Fisioterapeutes de la Comunitat Valenciana